Komisjoni määrus (EÜ) nr 1224/2003,

9. juuli 2003,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 2176/2002, [2] eriti selle artikli 9 lõiget 1,

ning arvestades järgmist:

(1) Et tagada määrusele (EMÜ) nr 2658/87 lisatud kaupade koondnomenklatuuri ühtne kohaldamine, on vaja vastu võtta meetmed käesoleva määruse lisas osutatud kaupade klassifitseerimiseks.

(2) Määrusega (EMÜ) nr 2658/87 on kehtestatud kaupade koondnomenklatuuri tõlgendamise üldeeskirjad. Neid eeskirju kohaldatakse ka teiste täielikult või osaliselt kaupade koondnomenklatuuril põhinevate või sellele täiendavaid alajaotisi lisavate nomenklatuuride suhtes, mis on kehtestatud ühenduse erisätetega, et kohaldada kaubavahetusega seotud tariifseid või muid meetmeid.

(3) Vastavalt nimetatud üldeeskirjadele tuleb käesoleva määruse lisas esitatud tabeli 1. veerus kirjeldatud kaubad 3. veerus esitatud põhjustel klassifitseerida 2. veerus näidatud CN-koodide alla.

(4) On asjakohane sätestada, et kauba valdajad võivad vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik; [3] viimati muudetud Euroopa Parlamendi ja nõukogu määrusega (EÜ) nr 2700/2000 [4] artikli 12 lõikele 6 veel kolme kuu jooksul tugineda liikmesriikide tolliasutuste antud siduvale tariifiinformatsioonile selliste kaupade klassifitseerimise kohta koondnomenklatuuris, mis ei vasta käesoleva määrusega kehtestatud sätetele.

(5) Käesolevas määruses ettenähtud meetmed on kooskõlas tolliseadustiku komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisas esitatud tabeli 1. veerus kirjeldatud kaubad klassifitseeritakse koondnomenklatuuris kõnealuse tabeli 2. veerus näidatud CN-koodide alla.

Artikkel 2

Liikmesriikide tolliasutuste antud siduvale tariifiinformatsioonile, mis ei vasta käesolevale määrusele, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu jooksul.

Artikkel 3

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 9. juuli 2003

Komisjoni nimel

komisjoni liige

Frederik Bolkestein

[1] EÜT L 256, 7.9.1987, lk 1.

[2] EÜT L 331, 7.12.2002, lk 3.

[3] EÜT L 302, 19.10.1992, lk 1.

[4] EÜT L 311, 12.12.2000, lk 17.

--------------------------------------------------

LISA

Kauba kirjeldus | Klassifikatsioon (CN-kood) | Põhjendus |

(1) | (2) | (3) |

1.Alkoholivaba jook, mis koosneb karboniseeritud veest, sahharoosist, glükoosist, sidrunhappest, tauriinist (0,4 %), glükuroonlaktoonist (0,24 %), kofeiinist (0,03 %), inositoolist, vitamiinidest, lõhna- ja maitseainetest ning värvainetest. Toode on energiajoogina 250 ml purgis. | 22021000 | Klassifikatsioon määratakse kindlaks kaupade koondnomenklatuuri tõlgendamise üldeeskirjadega 1 ja 6, grupi 22 märkusega 3, grupi 22 lisamärkusega 1 ning CN-koodide 2202 ja 22021000 sõnastusega. Asjaolu, et toode sisaldab muu hulgas tauriini, kofeiini ja vitamiine, ei välista selle kuulumist alamrubriiki 22021000 (vt kaupade kirjeldamise ja kodeerimise harmoneeritud süsteemi selgitavat märkust rubriigi 2202 A osa kirje 2 kohta ning koondnomenklatuuri selgitavat märkust CN-koodi 22021000 kohta). |

2.Mittepoorne plastkile kogupaksusega ligikaudu 0,011 mm, mis koosneb polü(etüleen)tereftalaatkilest (PET), mis on ühelt poolt metalliseeritud alumiiniumiga, mis on omakorda kaetud alküülitud melamiinvaigu (laki) kihiga.Põhiline plastmaterjal on polü(etüleen)tereftalaat. Metallikiht on saadud vaakumsadestusega ning metalliseeritud kile laseb valgust läbi. Kilet saab kasutada päästetekkide tootmiseks. | 39206219 | Klassifikatsioon määratakse kindlaks kaupade koondnomenklatuuri tõlgendamise üldeeskirjade sätetega 1 ja 6 ning CN-koodide 3920, 392062 ja 39206219 sõnastusega. Metalliseeritud plastkilet ei saa pidada rubriiki 3921 kuuluvaks tooteks, kuna vaakumsadestusega saadud metallikihti ei saa käsitleda plastkile tugevdamisena (vt kaupade kirjeldamise ja kodeerimise harmoneeritud süsteemi selgitavat märkust rubriigi 3920 kohta). |

--------------------------------------------------